

 **GRADSKO VIJEĆE**

KLASA: 214-01/18-01/7

URBROJ: 2186/01-04/6-18-1

Varaždin, \_\_ ožujak 2018. godine

Na temelju članka 13. stavka 4. Zakona o zaštiti od požara („Narodne novine“ broj 92/10), članka 45. Statuta Grada Varaždina („Službeni vjesnik Grada Varaždina“, broj 5/09, 1/12, 2/13 i 4/14-pročišćeni tekst), Procjene ugroženosti od požara Grada Varaždina („Službeni vjesnik Grada Varaždina“ broj 4/15) i Godišnjeg provedbenog plana unapređenja zaštite od požara za područje Varaždinske županije za 2018. godinu („Službeni vjesnik Varaždinske županije“ broj 14/18), Gradsko vijeće Grada Varaždina na \_\_. sjednici održanoj dana \_\_\_\_\_\_ 2018. godine donosi

**GODIŠNJI PROVEDBENI PLAN**

**UNAPREĐENJA ZAŠTITE OD POŽARA ZA PODRUČJE GRADA VARAŽDINA**

**ZA 2018. GODINU**

**I.**

U cilju postizanja učinkovitije i efikasnije razine zaštite od požara i tehnoloških eksplozija na području Grada Varaždina, Gradsko vijeće Grada Varaždina donosi Godišnji provedbeni plan unapređenja zaštite od požara za područje Grada Varaždina za 2018. godinu.

**II.**

 Za unapređenje mjera zaštite od požara na području Grada Varaždina potrebno je provesti sljedeće organizacijske i tehničke mjere kako bi se smanjila razina opasnosti od nastajanja i širenja požara:

1. **ORGANIZACIJSKE MJERE**
	1. **NORMATIVNI USTROJ ZAŠTITE OD POŽARA**
		1. Izvršiti normativne obaveze u skladu s Zakonom o zaštiti od požara i izvršavati usklađivanja s važećim propisima u kojima se uređuje zaštita od požara.

|  |  |
| --- | --- |
| Izvršitelj zadatka: | Grad Varaždin |
| Sudjelovatelji:  | Javna vatrogasna postrojba Grada VaraždinGradska vatrogasna zajednica VaraždinInspektorat unutarnjih poslova PU Varaždinske |
| Rok: | kontinuirano  |

* + 1. Izvršiti normativne obaveze u skladu s Zakonom o poljoprivrednom zemljištu („Narodne novine“ broj 20/18.) i Odlukom o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu („Službeni vjesnik Grada Varaždina“ broj 9/15) i izvršavati usklađivanja s važećim propisima u kojima su sadržane potrebne mjere za uređivanje i održavanje poljoprivrednih rudina u smislu zaštite od požara.

|  |  |
| --- | --- |
| Izvršitelj zadatka: | Grad Varaždin |
| Rok: | kontinuirano  |

* + 1. U prostorno-planskoj dokumentaciji, osim obveznog sadržaja propisanog posebnim zakonom i podzakonskim aktom, ovisno o razini prostornog plana potrebno je posebno evidentirati i obraditi mjere iz područja procjene ugroženosti od požara i tehnoloških eksplozija, sukladno važećim propisima.

|  |  |
| --- | --- |
| Izvršitelj zadatka: | Grad Varaždin |
| Sudjelovatelj:  | Inspektorat unutarnjih poslova PU Varaždinske |
| Rok: | kontinuirano  |

* 1. **SUSTAV ZA PROVEDBU VATROGASNE DJELATNOSTI**
		1. Temeljem Procjene ugroženosti od požara Grada Varaždina i Planu zaštite od požara Grada Varaždina potrebno je skrbiti oorganiziranostiutvrđenog broja vatrogasnih postrojbi, sukladno odredbama Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine“ broj 61/94).

|  |  |
| --- | --- |
| Izvršitelj zadatka: | Javna vatrogasna postrojba Grada VaraždinGradska vatrogasna zajednica Varaždin |
| Sudjelovatelj: | Grad Varaždin |
| Rok: | kontinuirano  |

* + 1. Sukladno izračunu o potrebnom broju vatrogasaca iz Procjene ugroženosti od požara Grada Varaždina i Planu zaštite od požara Grada Varaždina osiguravati potreban broj operativnih vatrogasaca.

|  |  |
| --- | --- |
| Izvršitelj zadatka: | Javna vatrogasna postrojba Grada VaraždinGradska vatrogasna zajednica Varaždin |
| Sudjelovatelj: | Grad Varaždin |
| Rok: | kontinuirano  |

* + 1. Izvršiti stručni nadzor nad stanjem opremljenosti i osposobljenosti postrojbi dobrovoljnih vatrogasnih društava s područja Grada Varaždina te voditi brigu o njihovom kontinuiranom osposobljavanju.

|  |  |
| --- | --- |
| Izvršitelj zadatka: | Gradska vatrogasna zajednica Varaždin |
| Sudjelovatelji: | Javna vatrogasna postrojba Grada Varaždinadobrovoljna vatrogasna društva s područja Grada Varaždina |
| Rok: | kontinuirano  |

* + 1. Održavati sjednice zapovjedništva Gradske vatrogasne zajednice Varaždin i Javne vatrogasne postrojbe Grada Varaždina na području Grada Varaždina i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

|  |  |
| --- | --- |
| Izvršitelj zadatka: | Gradska vatrogasna zajednica VaraždinJavna vatrogasna postrojba Grada Varaždina |
| Rok: | 30. lipnja 2018.  |

1.2.5. Uključiti se u organizaciju informativno-savjetodavnih sastanaka s predstavnicima Grada Varaždina i mjesne samouprave s područja Grada Varaždina, zainteresiranim osobama za zaštitu od požara, pučanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavanje s opasnostima i posljedicama od izbijanja požara.

|  |  |
| --- | --- |
| Izvršitelj zadatka: | Gradska vatrogasna zajednicaJavna vatrogasna postrojba Grada VaraždinaPodručni ured za zaštitu i spašavanje VaraždinGrad Varaždin |
| Rok: | kontinuirano  |

1. **TEHNIČKE MJERE**
	1. **PROVEDBA PREVENTIVNIH AKTIVNOSTI**

2.1.1. Obavljati nadzor nad provođenjem mjera zaštite od požara i tehnoloških eksplozija, posebno onih subjekata koji predstavljaju poseban gospodarski, poljoprivredni, turistički ili interes za zaštitu prirode i okoliša, te nadzor vatrogasnih prilaza i površina za operativni rad vatrogasnih vozila u JLS prema Pravilniku o uvjetima za vatrogasne pristupe („Narodne novine“ broj 35/94, 55/94, 142/03).

Sukladno Procjeni ugroženosti od požara Grada Varaždina potrebno je pridavati stalnu pozornost održavanju prohodnosti putova u pogledu minimalnih širina i nosivosti do svih građevinskih i industrijskih zona štićenog požarnog područja, a posebno vatrogasnim pristupima i površinama za operativni rad kod višestambenih građevina, vanjskih prostora i građevina gdje se okuplja veći broj ljudi, te građevina s požarno rizičnim djelatnostima.

Kod gradnje javnih prometnica, te internih prometnica oko građevina, izvoditi vatrogasne pristupe sukladno Pravilniku o uvjetima za vatrogasne pristupe.

Kod novogradnji i rekonstrukcija postojećih poslovnih, te višestambenih i katnih građevina posebnu pozornost pridavati mjerama zaštite od požara, odnosno primjeni mjera (građevinskih, tehničkih) kojima se sprječava širenje vatre i dima unutar građevina, širenje požara na susjedne građevine, omogućava sigurno napuštanje i spašavanje osoba iz građevina u slučaju požara, te osigurava zaštita gasitelja.

Vlasnici, odnosno korisnici građevina, građevinskih dijelova i drugih nekretnina te prostora, odnosno upravitelji zgrada, dužni su posjedovati uređaje, opremu i sredstva za gašenje požara. Isto tako dužni su sukladno propisima, tehničkim normativima, normama i uputama proizvođača održavati u ispravnom stanju postrojenja, uređaje i instalacije električne, plinske, ventilacijske i druge namjene, dimnjake i ložišta, kao i druge uređaje i instalacije, koji mogu prouzročiti nastajanje i širenje požara, te o održavanju moraju posjedovati dokumentaciju.

|  |  |
| --- | --- |
| Izvršitelj zadatka: | Inspektorat unutarnjih poslova PU Varaždinske |
| Rok: | kontinuirano  |

* 1. **ODRŽAVANJE PRIPRAVNOSTI SUSTAVA VATROGASTVA**

2.2.1. Obaviti opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine" broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine" broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine" broj 31/11), odnosno temeljem važeće Procjene ugroženosti od požara Grada Varaždina i Plana zaštite od požara Grada Varaždina.

|  |  |
| --- | --- |
| Izvršitelj zadatka: | Grad Varaždin |
| Sudjelovatelji: | Gradska vatrogasna zajednica VaraždinJavna vatrogasna postrojba Grada Varaždinadobrovoljna vatrogasna društva s područja Grada Varaždina  |
| Rok: | kontinuirano  |

2.2.2. Za potrebe uspješnog djelovanja vatrogasnih postrojbi osigurati odgovarajući prostor za smještaj opreme i tehnike, za boravak vatrogasca, za spremanje odjeće, obuće, opreme, vozila i tehnike te prostor za osposobljavanje vatrogasca.

|  |  |
| --- | --- |
| Izvršitelj zadatka: | Grad Varaždin |
| Sudjelovatelji: | Gradska vatrogasna zajednica VaraždinJavna vatrogasna postrojba Grada Varaždinadobrovoljna vatrogasna društva s područja Grada Varaždina  |
| Rok: | kontinuirano  |

2.2.3. Organizirati osposobljavanje za vatrogasce, savjetovanja i seminare za dodatno osposobljavanje vatrogasaca i pučanstva u svrhu učinkovitije provedbe svih planiranih aktivnosti.

|  |  |
| --- | --- |
| Izvršitelj zadatka: | Gradska vatrogasna zajednica Varaždin |
| Sudjelovatelji: | Javna vatrogasna postrojba Grada Varaždinadobrovoljna vatrogasna društva s područja Grada Varaždina  |
| Rok: | kontinuirano  |

2.2.4. Za učinkovito i uspješno djelovanje vatrogasnih postrojbi od trenutka uzbunjivanja, početka intervencije, gašenja i lokalizacije požara potrebno je osigurati određeni broj stabilnih, mobilnih i prijenosnih radio uređaja te telefonskih linija, kao i određeni broj mobilnih linija po zahtjevu vatrogasnih postrojbi. Osuvremenjivati i u ispravnom stanju držati dojavnu centralu za slanje grupnih SMS poruka kod uzbunjivanja.

Nastojati ujednačiti komunikacijsku opremu kojom se koriste različite službe i odrediti frekvencije (kanale) na kojima se obavlja komunikacija te isto provjeriti kroz sustav vježbe kako bi se izbjegle sve poteškoće i nemogućnosti komunikacije u realnim kriznim situacijama.

|  |  |
| --- | --- |
| Izvršitelj zadatka: | Vatrogasna zajednica Varaždinske županijeGradska vatrogasna zajednica Varaždin Javna vatrogasna postrojba Grada Varaždina |
| Rok: | kontinuirano  |

2.2.5. Izraditi program informativno promidžbenih aktivnosti u cilju upoznavanja pučanstva s opasnostima od nastanka požara i posljedicama koje izaziva te podizanja razine protupožarne kulture.

U provođenju mjera i aktivnosti usmjerenih osvještavanju posebnu pozornost usmjeriti informiranju pučanstva o zakonskoj regulativi i odlukama Grada Varaždina pri spaljivanju biljnog i drugog otpada.

|  |  |
| --- | --- |
| Izvršitelj zadatka: | Gradska vatrogasna zajednica Varaždin |
| Sudjelovatelji: | Inspektorat unutarnjih poslova PU VaraždinskeTuristička zajednica Grada VaraždinaPodručni ured za zaštitu i spašavanje Varaždin |
| Rok: | kontinuirano  |

2.2.6. Temeljem Procjena ugroženosti od požara Grada Varaždina i Planu zaštite od požara Grada Varaždina utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara.

Jednako tako utvrditi koje pravne osobe su dužne uključiti svoju mehanizaciju, kao te pravne osobe zadužene za ostale oblike logističke potporu kod složenijih vatrogasnih intervencija na području Grada Varaždina. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti gradskom vatrogasnom zapovjedniku i VOC-u Javne vatrogasne postrojbe Grada Varaždina.

|  |  |
| --- | --- |
| Izvršitelj zadatka: | Grad Varaždin |
| Sudjelovatelji: | Gradska vatrogasna zajednica VaraždinJavna vatrogasna postrojba Grada Varaždina |
| Rok: | kontinuirano |

2.2.7. Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama i VOC-u Javne vatrogasne postrojbe grada Varaždina.

Kod gradnje magistralnih vodovoda ili rekonstrukcije lokalnih vodovodnih mreža ugrađivati nadzemne hidrante, sukladno Pravilniku o hidrantskoj mreži za gašenje požara. Izraditi terminski plan za zamjenu postojećih podzemnih hidranata nadzemnim hidrantima.

Postojeće hidrante redovito održavati kako bi bili funkcionalni, uočljivi i uvijek dostupni za upotrebu.

|  |  |
| --- | --- |
| Izvršitelj zadatka: | Grad VaraždinVarkom d.d. Varaždin |
| Sudjelovatelji: | Javna vatrogasna postrojba Grada VaraždinaGradska vatrogasna zajednica Varaždin |
| Rok: | kontinuirano |

2.2.8. Zahtijevati od pravnih osoba koje posjeduju ili upravljaju postrojenjima ili pogonima u kojima su prisutne opasne tvari (ili prevoze opasne tvari) da Područnom uredu za zaštitu i spašavanje Varaždin i Javnoj vatrogasnoj postrojbi Grada Varaždina za iste dostavljaju podatke i informacije od važnosti za zaštitu i spašavanje.

|  |  |
| --- | --- |
| Izvršitelj zadatka: | Grad Varaždin |
| Sudjelovatelji: | Javna vatrogasna postrojba Grada VaraždinaPodručni ured za zaštitu i spašavanje Varaždin |
| Rok: | kontinuirano |

2.2.9. Zahtijevati od pravnih osoba razvrstanih Planom zaštite od požara Grada Varaždina u I. ili II. kategoriju ugroženosti od požara da kopije ažurirane planove zaštite od požara dostavljaju Javnoj vatrogasnoj postrojbi Grada Varaždina kako bi unaprijed bili upoznati s opasnostima i posebnostima u postupanju u slučaju požara na građevinama i vanjskim prostorima kod tih pravnih osoba.

U godišnjim planovima vatrogasnih vježbi treba planirati vježbe na građevinama razvrstanim u I. i II. kategoriju ugroženosti od požara, građevinama gdje se radi s opasnim tvarima ili skladište požarno rizične tvari, odnosno građevinama gdje se okuplja veći broj ljudi. Vježbe trebaju biti produkt združenog djelovanja na simulirani požar JVP Grada Varaždina, te ostalih vatrogasnih postrojbi iz sastava Gradske vatrogasne zajednice.

Voditi evidencije o požarima nastalim tijekom godine na području Grada (lokacija požara, vrijeme dolaska na intervenciju, opseg požara, angažirani broj vatrogasaca, vozila i druge tehnike, utrošena sredstva u gašenju po vrsti i količini itd.), a u svrhu budućeg planiranja mjera zaštite od požara na području Grada.

|  |  |
| --- | --- |
| Izvršitelj zadatka: | Grad Varaždin |
| Sudjelovatelji: | Gradska vatrogasna zajednica VaraždinJavna vatrogasna postrojba Grada VaraždinaPodručni ured za zaštitu i spašavanje Varaždin  |
| Rok: | kontinuirano |

2.2.10. Sudjelovati u razradi sustava djelovanja županijskog operativnog vatrogasnog dežurstva temeljem razvojnih projekata Hrvatske vatrogasne zajednice.

|  |  |
| --- | --- |
| Izvršitelj zadatka: | Grad VaraždinJavna vatrogasna postrojba Grada VaraždinaGradska vatrogasna zajednica Varaždin |
| Sudjelovatelji: | Hrvatska vatrogasna zajednicaVatrogasna zajednica Varaždinske županijedobrovoljna vatrogasna društva s područja Grada Varaždina |
| Rok: | kontinuirano |

ZAVRŠNE ODREDBE

**III.**

Ovaj Godišnji provedbeni plan bit će dostavljen svim izvršiteljima i sudjelovateljima, nakon što ga donese Gradsko vijeće Grada Varaždina.

**IV.**

Nadležno upravno tijelo Grada Varaždina će upoznati sa sadržajem ovoga Godišnjeg provedbenog plana sve subjekte koji su predviđeni kao izvršitelji pojedinih zadataka.

**V.**

Sredstva za provedbu obveza Grada Varaždina koje proizlaze iz ovog Godišnjeg provedbenog plana osigurat će se do visine utvrđene Proračunom Grada Varaždina i u proračunima ostalih izvršitelja zadataka.

**VI.**

Gradsko vijeće Grada Varaždina jednom godišnje razmatra izvješće o stanju zaštite od požara na području Grada.

**VII.**

Ovaj Godišnji provedbeni plan stupa na snagu danom donošenja i objavit će se u "Službenom vjesniku Grada Varaždina".

PREDSJEDNIK

GRADSKOG VIJEĆA

 **Damir Habijan, dipl.iur.**